

**REPUBLIKA E SHQIPËRISË**

**BASHKIA KAMËZ**

**Miratuar me datë: 12.02.2020**



**REPUBLIKA E SHQIPËRISË**

**BASHKIA KAMËZ**

Nr.\_\_\_\_\_\_\_ prot. Kamëz, më \_\_\_\_.\_\_\_\_2020

**KODI I ETIKËS**

**PËR AUDITUESIT E BRENDSHËM NË BASHKINË KAMËZ**

Kodi i etikës, përmban parimet që rregullojnë sjelljen e audituesve të brendshëm në Bashkine Kamez në kryerjen e shërbimit të auditimit të brendshëm. Ky dokument përshkruan kërkesat për sjelljen dhe pritshmëritë e sjelljes të audituesve të brendshëm.

**QËLLIMI I KODIT TË ETIKËS**

Kodi i etikës ka si qëllim të promovojë një kulturë etike në profesionin e auditimit të brendshëm. Kodi i etikës është i nevojshëm dhe i përshtatshëm për profesionin e auditimit të brendshëm, i krijuar për të vendosur besimin dhe sigurimin objektiv në lidhje me qeverisjen, menaxhimin e rriskut dhe kontrollin.

Auditimi i brendshëm është një veprimtari e pavarur, që jep siguri objektive, si dhe ofron këshillim për menaxhimin ,e projektuar për të shtuar vlerën dhe për të përmirësuar veprimtarinë e njësisë publike.Auditimi i brendshëm ndihmon njësinë publike për të arritur objektivat, nëpërmjetë një veprimtarie të disiplinuar dhe sistemike, për të vlerësuar e përmirësuar frytshmërinë e menaxhimit të rriskut, si dhe proceset e kontrollit dhe të qeverisjes.

Ky kod, shihet prej përkufizimit të auditimit të brendshëm dhe përfshin dy komponentë kryesor:

1. Parimet,të cilat janë të përshtatshme për profesionin dhe praktikën e auditimit të brendshëm ;
2. Rregullat e mirësjelljes ,duke përfshirë normat dhe sjelljen që pritet nga audituesit e brendshëm.Këto rregulla ndihmojnë në interpretimin e parimeve për zbatimn praktik të tyre dhe kanë si qëllim të udhëzojnë sjelljen etike të auditueve të brendshëm.

Auditues i brendshëm, është profesionisti, i kualifikuar dhe certifikuar sipas kërkesave të përcaktuara në aktet ligjore dhe nënligjore në fuqi dhe që kryen shërbimin e auditimit të brendshëm, në përputhje me përkufizimin e auditimit të brendshëm.

1. **FUSHA E VEPRIMIT**

Kodi i etikës, zbatohet për audituesit e brendshëm, ne Bashkine Kamez. Për audituesit e brendshëm në detyrë, shkeljet e Kodit të Etikës do të vlerësohen dhe administrohen sipas akteve ligjore në fuqi.

1. **PARIMET DHE RREGULLAT E SJELLJES**

**PARIMET**

1. **Integriteti**

Integriteti i audituesve të brendshëm krijon besimin dhe në këtë mënyrë siguron bazën për mbështetje të gjykimit të tyre.

1. **Objektiviteti**

Audituesit e brendshëm shfaqin nivelin më të lartë të objektivitetit professional në mbledhjen, vlerësimin dhe komunikimin e informacionit në lidhje me aktivitetin ose procesin që auditohet. Audituesit e brendshëm kryejnë vlerësim të balancuar të të gjithë rrethanave përkatëse dhe nuk ndikohen nga interesat e tyre personale ose nga të tjerët për nxjerrjen e konkluzioneve dhe në dhënien e rekomandimeve.

1. **Koficendialiteti**

Audituesit e brendshëm duhet të rrespektojnë vlerat dhe pronësinë e të dhënave që mbledhin dhe të mos zbulojnë ndonjë informacion nëse ata nuk kanë autoritetin ose një detyrim ligjor ose profesional për ta bërë këtë.

1. **Kompetencë**

Audituesit e brendshëm duhet të zbulojnë dhe përdorin njohuritë, aftësitë dhe përvojën në ofrimin e shërbimit të auditimit të brendshëm.

**RREGULLAT E SJELLJES**

1. **Integriteti**

Audituesit e brendshëm :

* Duhet të kryejnë punën e tyre me ndershmëri, zell dhe përgjegjësi;
* Duhet të rrespektojnë ligjin dhe të bëjnë dhënien e informacioneve shpjeguese të udhëhequra nga ligji dhe profesioni ;
* Nuk duhet me vetëdije të jenë palë me ndonje aktivitet të paligjshëm ose të angazhohen në akte që janë diskriminuese për profesionin e auditimit të brendshëm ose organizatës;
* Duhet të rrespektojnë dhe kontribuojnë në arritjen e objektivave legjitime dhe etike të njësisë publike.

1. **Objektiviteti**

Audituesit e brendshëm:

* Nuk duhet të marrin pjesë në asnjë aktivitet ose mardhënie që mund të dëmtojë ose parashikon të dëmtojë vlerësimin e paanshëm.Kjo pjesmarrje përfshin ato veprimtari që mund të jenë në konflikt me interest e njësisë publike.
* Nuk duhet të pranojë asgjë që mund të dëmtojë ose parashikon të dëmtojë gjykimin profesional.
* Duhet të raportojnë të gjitha faktet e njohura prej tyre ,të cilat nëse nuk zbulohen shkaktojnë shtrembërim të raportimit të procesit nën auditim.

1. **Kofidencialiteti**

Audituesit e brendshëm:

* Duhet të jenë të kujdesshëm në përdorimin dhe ruajtjen e informacionit të mbledhur gjatë veprimtarisë së auditimit të brendhsëm.
* Nuk duhet të përdorin informacionin për përfitime personale apo ndonjë formë tjetër, në kundërshtim me ligjin ose që cënon objektivat legjitime dhe etike të njësisë që auditohet.

1. **Kompetenca**

Audituesit e brendshëm:

* Duhet të angazhohet vetëm në veprimtarinë audituese , për të cilën ata kanë njohuritë e nevojshme, kompetencën dhe përvojën e duhur.
* Duhet të kryejë veprimtarinë e auditimit të brendshëm në përputhje me kuadrin rregullator të auditimit të brendshëm dhe të Standarteve Ndërkombëtare për Praktikën Profesionale të Auditimit të Brendshëm ,të pranuara për tu zbatuar.
* Duhet vazhdimisht të përmirësojnë aftësitë e tyre dhe efektivitetin e cilësinë e shërbimeve të tyre.

Audituesit e brendshëm, përveç njohjes së kërkesave të këtij Kodi Etik, duhet të kenë parasysh

dhe legjislacionin në fuqi për rregullat e etikës në administratën publike.

**Miratuar me datë: 12.02.2020**